**asociacija „LAILŪNŲ melioracija“**

Kodas 305794585, adresas: Martynonių k.1, Pandėlio seniūnija, Rokiškio rajonas, Lietuva, tel. 861007945, el.paštas: legiene.lailunai@gmail.com

Rokiškio rajono savivaldybės

Administracijos direktoriui

**PRAŠYMAS**

**PATEIKTI PROJEKTO PARENGIMUI REIKALINGUS DOKUMENTUS IR DĖL BENDRAFINANSAVIMO**

2021-06-09

Rokiškio

Prašome teikti Rokiškio rajono savivaldybės tarybai svarstyti klausimą dėl dalyvavimo partnerio teisėmis asociacijos „Lailūnų melioracija“ (toliau – Asociacija) rengiamame projekte „Asociacijos „Lailūnų melioracija“ nariams priklausančių ir valstybinių melioracijos sistemų rekonstravimas Lailūnų kadastro vietovėje“ (toliau – Projektas) pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ bei parengti Jungtinės veiklos (partnerystės) sutarties projektą.

Remiantis Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ taisyklėmis, taikomomis nuo 2021 m., įgyvendinant projektą „Asociacijos „Lailūnų melioracija“ nariams priklausančių ir valstybinių melioracijos sistemų rekonstravimas Lailūnų kadastro vietovėje“  finansuojama iki 80 proc. visų tinkamų finansuoti projekto išlaidų su PVM. Mažiausiai 20 proc. visų tinkamų finansuoti projekto išlaidų privalo finansuoti projekto pareiškėjas kartu su partneriu.

Prašome Rokiškio rajono savivaldybės tarybos svarstyti klausimą dėl projekto bendrafinansavimo, nes projekto metu numatoma rekonstruoti melioracijos griovius, kitus valstybei priklausančius melioracijos statinius. Numatoma bendra projekto vertė 375 000 Eur.

Taip pat prašome pateikti:

1. Aukščiau minėto tarybos sprendimo nuorašą bei patvirtintą jungtinės veiklos (partnerystės) sutartį.
2. Savivaldybės administracijos nuostatų ir registravimo pažymėjimo patvirtintas kopijas.
3. Savivaldybės administracijos pažymą apie savivaldybės valdomą melioracijos turtą.
4. VĮ Valstybės žemės fondas pažymą apie kadastro vietovei, kuriose įgyvendinamas projektas, pagal visas nuosavybės formas priklausančių melioracijos statinių kiekius ir vertes (išduota ne anksčiau kaip 30 kalendorinių dienų iki paraiškos pateikimo, paraiškų pateikimo terminas iki 2021 m. birželio 30 d.).

PRIDEDAMA:

1. Asociacijos įregistravimo elektroninis sertifikuotas išrašas, 2 lapai.

Vadovas Bernadeta Laima Legienė